REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/31-19

20. februar 2019. godine

B e o g r a d

Z A P I S N I K

50. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 18. FEBRUARA 2019. GODINE

Sednica je počela u 12,00 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, dr Aleksandar Martinović, Neđo Jovanović, Miletić Mihajlović, Đorđe Komlenski, dr Balint Pastor i Sreto Perić.

Osim članova Odbora, sednici je prisustvovala i Aleksandra Majkić, zamenik člana Biljane Pantić Pilja.

Sednici nisu prisustvovali članovi Odbora: Žarko Mićin, Marko Parezanović, Mihailo Jokić, Jovan Palalić, Nataša Mićić, Vjerica Radeta i Dušan Petrović, niti njihovi zamenici.

Predsednik Odbora je konstatovao da su ispunjeni uslovi za rad i punovažno odlučivanje nakon čega je stavio na glasanje, a članovi Odbora su **većinom glasova** utvrdili sledeći

D n e v n i r e d :

1. Izvršavanje presuda Evropskog suda za ljudska prava.

**PRVA TAČKA** - Izvršavanje presuda Evropskog suda za ljudska prava.

Petar Petrović je ukratko upoznao prisutne sa planom posete i održavanjem bilateralnog sastanka direktora Direktorata za ljudska prava Saveta Evrope sa predsednikom i članovima Odbora za pravosuđe, državnu upravu i lokalnu samoupravu, čiji početak je pomeren sa 12,15 na 12,30 časova, u trajanju od sat vremena, na temu izvršavanja presuda Evropskog suda za ljudska prava očekivana dinamika u postupku donošenja Zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, koji je u formi predloga u proceduri Narodne skupštine, da bi gosti mogli da obiđu zdanje Doma Narodne skupštine.

Rekao je da će sastanku prisustvovati Kristof Poarel – direktor Direktorata za ljudska prava Saveta Evrope, Fedrik Sandberg – šef Departmana za izvršenje presuda Evropskog suda za ljudska prava, Katarina Nedeljković – šef sekcije Odeljenja za izvršenje presuda Evropskog suda za ljudska prava, Nataša Plavšić – zamenik državnog pravobranioca- zastupnik Republike Srbije pred Evropskim sudom za ljudska prava, Maja Lazović Mićić – predstavnik Kancelarije Saveta Evrope u Beogradu.

Obavestio je prisutne da namerava da u uvodnom delu ukratko upozna goste sa delokrugom rada Odbora za pravosuđe, državnu upravu i lokalnu samoupravu propisanim Poslovnikom Narodne skupštine, kao i da im ukaže da na osnovu Ustava Republike Srbije, Zakona o Narodnoj skupštini i Poslovnika, Odbor nema ingerencije u vezi sa izvršavanjem presuda Međunarodnog suda za ljudska prava.

Predsedavajući je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i pozvao članove i zamenike članova Odbora da uzmu učešće na predstojećem sastanku.

Sednica je završena u 12,10 časova.

SEKRETAR PREDSEDNIK

Sanja Pecelj Petar Petrović